268 
Herefter fandt en Diskussion Sted, hvori Prof. Torell, 
Prof. Johnstrup, Dr. Holmstrøm og Foredrageren 
deltoge, og hvori navnlig Gyldigheden af den af v. Post 
fremsatte Theori fra forskjellige Sider hævdedes. 
Ordføreren (Professor Johnstrup) meddelte derefter 
supplementære Bemærkninger til Foredraget i det første 
almindelige Møde om Møens Klint, hvilke Bemærk¬ 
ninger ere optagne i det trykte Foredrag, SS. 69 fg., 
hvorefter en kort Diskussion fandt Sted mellem Professor 
Torell og Foredrageren. 
Andet Møde. 
Mandagen den 7de Juli Kl. 1 — 3. 
Ordføreren (Prof. Johnstrup) foreslog, at begrændse 
hvert Foredrag til en halv Time, hvilket var nødvendigt, 
da Tiden i intet Tilfælde vilde tillade at give fuldstændig 
udtømmende Foredrag. Et lignende Forslag var, efter hvad 
han havde bragt i Erfaring, vedtaget i flere af de øvrige 
Sektioner. 
Uden Forhandling vedtoges dette Forslag enstemmig. 
Ordføreren (Prof. Johnstrup) gav derefter et Re¬ 
sumé af sine Undersøgelser om Kullenes Beskaf¬ 
fenhed i Danmark og de nordiske Bilande, hvilke 
i deres Helhed findes i Oversigt over det Kgl. Danske 
Videnskabernes Selskabs Forhandlinger for 1873. SS. 178 
—188. 
Prof. Torell gjorde derpaa nogle Meddelelser „Om 
floran uti Skånes kolförande formation 41 . 
